મહુડી
મહુડી (તા. માણસા) ભારત દેશના પશ્ચિમ ભાગમાં આવેલા  ગુજરાત રાજ્યના મધ્ય ભાગમાં આવેલા  ગાંધીનગર જિલ્લામાં આવેલા કુલ ૪ (ચાર) તાલુકાઓ પૈકીના એક એવા  માણસા તાલુકામાં આવેલું એક  ગામ છે. મહુડી ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, બાજરી, કપાસ, દિવેલી, રાઇ, તમાકુ તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

મહુડી જૈન મંદિર 

મહુડી ખાતે ઘંટાકર્ણ મહાવીરનું ભવ્ય જૈન મંદિર સંકુલ આવેલું છે. અહીં આસ્થાળુઓ મોટી સંખ્યામાં દર્શન કરવા માટે આવતા હોય છે. આ તીર્થ સુખડીના પ્રસાદ માટે જાણીતું છે.

મહુડી ગાંધીનગરથી ૩૫ કિલોમીટર, અમદાવાદથી ૭૦ કિલોમીટર જેટલા અંતરે આવેલું છે. અહીથી નજીકનું મોટું મથક વિજાપુર ૬ કિલોમીટરના અંતરે આવેલું છે. પૌરાણિક કાળમાં આ સ્થળને મધુપુરી તરીકે ઓળખવામાં આવતું હતું.

માણસા તાલુકો
જોવાલાયક સ્થળો